กกต. ยืนยัน เลือกตั้งซ่อมนครปฐม ไม่ต้องคำนวณ ส.ส.บัญชีรายชื่อใหม่
กกต. ยืนยัน เลือกตั้งซ่อมนครปฐม ไม่ต้องคำนวณ ส.ส.บัญชีรายชื่อใหม่สำนักงานคณะกรรมการการเลือกตั้ง เผยแพร่คำชี้แจงยืนยันว่า การเลือกตั้งซ่อมเขตเลือกตั้งที่ 5 จังหวัดนครปฐม เมื่อวันที่ 23 ตุลาคมที่ผ่านมา เป็นการเลือกตั้งแทนตำแหน่งที่ว่างกรณีที่ ส.ส. ลาออกจากตำแหน่ง ไม่ได้เป็นการเลือกตั้งแทนกรณีเกิดการทุจริตการเลือกตั้ง ซึ่งตามรัฐธรรมนูญและพระราชบัญญัติประกอบรัฐธรรมนูญว่าด้วยการเลือกตั้งได้กำหนดไว้ชัดเจนแล้วว่า การเลือกตั้งซ่อมในกรณีนี้ไม่มีผลกระทบต่อการคำนวณ ส.ส. บัญชีรายชื่อตามที่แต่ละพรรคการเมืองจะพึงมีนายอุดมรัฐ อมฤทธิ์ อดีตกรรมการร่างรัฐธรรมนูญ ยืนยันว่า เนื่องจากคะแนนการเลือกตั้งทั่วไป เมื่อวันที่ 24 มีนาคม 2562 ของ ส.ส. ที่ลาออกไปยังคงอยู่และได้ถูกนำไปคำนวณ ส.ส. บัญชีรายชื่อเรียบร้อยแล้ว ตามกฎหมายจึงไม่อาจนำคะแนนที่มีการเลือกตั้งซ่อมในเขตเดิมไปบวกเพิ่มได้ ต่างจากกรณีเลือกตั้งซ่อมในเขตที่มีการทุจริตการเลือกตั้ง ที่คะแนนดังกล่าวจะต้องถูกตัดออกไปตามตัว ส.ส. ที่ทำผิดด้วย จึงจำเป็นต้องนำคะแนน เลือกตั้งซ่อมมาคำนวณใหม่